— Чаму раней больш народу было на дыскатэцы ў Доме культуры? Таму што ў час яе правядзення працавала кавярня, а цяпер — не. Моладзь па вечарах чыпсамі на прыпынках храбусціць. Гэта раз. Два — у суседняй вёсцы дыскатэка лічыцца маднейшай за нашу? Можа, калі б у ДК вучылі якім-небудзь незвычайным танцам, а не народным, я б у яго і запісалася. Або калі б аднакласніцы мае туды хадзілі — таксама кампанію ім склала б. А з малымі дзеткамі танцаваць у ДШМ не хочацца.